**Язын челтерәп аккан гөрләвекләр белән әңгәмә корыгыз.**

Гөрләвек, гөрләвек! Гөр-гөр-гөр! Сезгә эндәшәм гөрләвекләр! Язның иң шат, наян, көләч билгеләре бит сез! Сез булмасагыз безгә бик күңелсез булыр иде. Йөгерәсез, шаулыйсыз, уйныйсыз! Сикерә-сикерә, ашкына-ашкына, уйный-уйный, җырлый-җырлый, гөрли-гөрли агасыз сез!

Сезнең белән дөньяга яз килә! Сафлык, шатлык бүләк итүчеләр сез! Сезне күрүгә кешеләрнең йөзләре яктыра, күзләре нурлана, иреннәрдә елмаю күренә башлый. “Яз җитә!” Сез кешеләргә бәхет-куанычлар бүләк итүчеләр!

Сез чылтырап ага башлауга кешеләрнең күңелләре яхшыра, аларның яхшы эш-гамәлләр кыласы килә башлый. Барысының да кәефе шәп, кешеләрнең дәрт-дәрманы ташып тора. Чылтырап аккан гөрләвекләргә карап кешеләр ара-тирә сызгырып алалар, җырлап та җибәрәләр хәтта! Алар әллә нинди эшләр эшләргә риза, батырлыклар кылырлар иде хәтта. Менә сезнең нинди яхшы гамәлләрегез бар! Елаганнарны – юатучы, күңелсезләрнең күңелен күтәрүче, өметсезләргә яңа өметләр бирүче дә сез!

Сезгә карап барысы да ниндидер уйларга бирелә. Сәламәтлегенә туя алмаганы - гөрләвеклар минен сырхавымны алып китсен иде, мәхәббәте булмаганы - үземнең сөйгән ярымны тапсам иде, югалтканы - кире кайтарсам иде дип уйлый.

Сез - бөтен дөньяны сафландыручы, пакьләндерүче дә әле! Кыш көне җыелган барлык шапшаклыкны, пычракны сез үзегез белән алып китәргә телисез! Гүя Җир йөзен шулай адәм балалары калдырган чүпләрдән тазартасыз. Кешеләр, әлбәттә, үзләренә экологик һәлакәт янаганын тулысынча аңлап бетермиләр. Аңласалар, җир йөзен үз куллары белән шулкадәр пычратмас иделәр. Сез, гөнаһсыз җан ияләре, йөгерәсез, армыйсыз - талмыйсыз һаман кешеләргә ярдәм итәргә тырышасыз!

Гөрләвек! Язның беренче билгесе! Шатлык, куанычлар, бәхетләр алып килүче билгесе! Агасыз-агасыз, армыйсыз-талмыйсыз! Ага-ага әллә кайларга барып кушыласыз. Ерак-ерак җирләргә безнең матур илләрдән сәламнәр тапшырыгыз! Кешеләрнең барлык теләгән теләкләре тормышка ашсын, өметләре аклансын иде!

 Сезгә карап мин дә теләкләремне әйтәм: әти-әнием, туганнарым сау-сәләмәт булып, алар белән мин дә бәхетле яшәсәк иде! Күгебез аяз, кояшлы булсын, җир йөзенә ел саен яшел язлар килеп, гөрләвекләр шаулап аксын иде!

Выполнил

Фамилия- Еникеев

Имя Радмир

Отчество Рамилевич

Класс 8

Школа Основная общеобразовательная школа с.Амирово филиал МОБУ СОШ № 2 с.Буздяк

Район Буздякский

Село Амирово

ФИО учителя Ергизова Ирина Фларитовна